**Umrao Jaan** on vuonna 1981 ensi-iltansa saanut intialainen draamaelokuva, jonka ohjasi Muzaffar Ali. Se perustuu Mirza Hadi Ruswan urdunkieliseen romaaniin *Umrao Jaan Ada*, joka kertoo kuuluisasta lucknowilaisesta kurtisaanista. Rekha voitti pääroolistaan arvostetun parhaan naispääosan National Film Awards -palkinnon.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Vuonna 1840 Amiran-niminen tyttö (Umme Farwa) kidnapataan perheensä luota Faizabadista. Hänet myydään Khanum Jaanille (Shaukat Kaifi), joka omistaa bordellin Lucknowissa ja kouluttaa kurtisaaneja. Amiran, joka saa nimen Umrao Jaan, oppii lukemaan, kirjoittamaan, tanssimaan, laulamaan ja hurmaamaan miehiä. Hän on sivistynyt nainen, joka on opetettu valloittamaan varakkaita miehiä.

Aikuinen Umrao Jaan (Rekha) hurmaa Nawab Sultanin (Farooq Sheikh), ja he rakastuvat toisiinsa. Nawabin on kuitenkin mentävä perheensä vaatimuksesta naimisiin ja Umraon sydän särkyy.

Umrao tapaa hurmaavan rosvopäällikön Faiz Alin (Raj Babbar), jonka kanssa hän päättää karata. Hän toivoo heidän menevän naimisiin, jolloin hän voisi jättää elämänsä kurtisaanina taakseen. Pakomatkalla paikallinen poliisi tappaa rosvopäällikön ja Umraon on pakko palata entiseen elämäänsä.

Pian britit hyökkäävät Lucknowiin ja asukkaiden on pakko paeta. Umraon pakolaisjoukko pysähtyy pieneen kaupunkiin Lucknowin lähellä. Paikalliset asukkaat pyytävät halveksimaansa kurtisaania laulamaan ja tanssimaan. Umrao käsittää olevansa kotikaupungissaan Faizabadissa, mistä hänet aikanaan vietiin perheeltään. Hän tapaa äitinsä ja veljensä, jotka luulivat hänen kuolleen. Hänen äitinsä haluaisi hänet takaisin perheeseen, mutta hänen veljensä kieltää häntä palaamasta ja häpäisemästä perhettä ammatillaan.

Lopulta Umrao palaa yksin ammattinsa ja runojensa kanssa ryöstettyyn ja hylättyyn bordelliinsa Lucknowissa.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Rekha  | … |  Amiran ("Umrao Jaan")
  |
|  Farooq Sheikh  | … |  Nawab Sultan
  |
|  Naseeruddin Shah  | … |  Gohar Mirza
  |
|  Raj Babbar  | … |  Faiz Ali
  |
|  Gajanan Jagirdar  | … |  Maulvi
  |
|  Shaukat Kaifi  | … |  Khanum Jaan
  |
|  Dina Pathak  | … |  Husseini
  |
|  Prema Narayan  | … |  Bismillah
  |
|  Bharat Bhushan  | … |  Khan Saheb
  |
|  Mukri  | … |  Parnan Aziz
  |
|  Satish Shah  | … |  Daroga Dilawar
  |
|  Umme Farwa  | … |  Nuori Amiran
  |

Soundtrack
----------

Kaikki sanat Shahryar, kaikki sävellykset Khayyam. 

|  |
| --- |
| Nro | Nimi | Sanat | Laulaja(t) | Kesto |  |
| 1. | "Dil Cheez Kya Hai" | Shahryar | Asha Bhosle | 6.06 |
| 2. | "In Aankhon Ki Masti" | Shahryar | Asha Bhosle | 5.42 |
| 3. | "Jab Bhi Milti Hai" | Shahryar | Asha Bhosle | 1.28 |
| 4. | "Jhoola Kinne Dala" | Shahryar |  | 2.31 |
| 5. | "Justuju Jiski Thi" | Shahryar | Asha Bhosle | 4.37 |
| 6. | "Kahe Ko Byahi Bides" | Amir Khusrow | Jagjit Kaur | 4.52 |
| 7. | "Raagmala" | Shahryar | Mustafa Khan, Runa Prasad, Shahida Khan, Ustad Ghulam Sadiq Khan | 5.22 |
| 8. | "Yeh Kya Jagay Hai Doston" | Shahryar | Asha Bhosle | 6.07 |
| 9. | "Zindagi Jab Bhi" | Shahryar | Talat Aziz | 4.51 |

Palkinnot
---------

National Film Awards
* Paras naispääosa – Rekha
* Paras naislaulaja – Asha Bhosle
* Paras musiikki – Khayyam
* Paras lavastus – Manzur

Filmfare Awards
* Paras ohjaus – Muzaffar Ali
* Paras musiikki – Khayyam

Ehdokkuudet
* Paras naispääosa – Rekha

Uudelleenfilmatisointi
----------------------

J. P. Duttan ohjaama *Umrao Jaan* ilmestyi 3. marraskuuta 2006. Aishwarya Rai näytteli Umrao Jaania, Abhishek Bachchan Nawab Sultania, Sunil Shetty Faiz Alia ja Puru Raaj Kumar Gohar Mirzaa. Musiikin sävelsi Anu Malik.

Lähteet
-------

1. ↑  Verma, Sukanya: Rekha’s breathtaking perfection in and as Umrao Jaan *Rediff*.  8.5.2013. Viitattu 17.8.2013. (englanniksi)

Aiheesta muualla
----------------

* *Umrao Jaan* Internet Movie Databasessa. (englanniksi)
* *Umrao Jaan* AllMoviessa. (englanniksi)